Bolt nem lesz az év atlétája
Napjaink leggyorsabb embere, a jamaicai Usain Bolt neve nem szerepel az Év atlétája-cím jelöltjei között a nemzetközi szövetségnél (IAAF).
A világ- és olimpiai bajnok, 100-on és 200-on világcsúcstartó Bolt biztosan nem lesz az év atlétája, a neve a jelöltek között sem szerepel. Ennek az lehet az oka, hogy az idény második felét – így a Nemzetközösségi Játékokat is – kihagyta derékbántalmai miatt.

Távollétében a férfiaknál a kenyai David Rudisha számít a legnagyobb esélyesnek, aki kétszer is megdöntötte a 800 méter világcsúcsát, valamint az Év európai atlétájává választott francia Christophe Lemaitre, aki megnyerte a 100 és 200 métert az idei Eb-n.

A nőknél a hétpróbában Európa-bajnoki aranyérmes brit Jessica Ennist és az idei 15 versenyéből 14-et megnyerő amerikai futó, Allyson Felixet emlegetik a favoritok között.

Az év atlétája-díj jelöltjei 

Férfiak:
David Rudisha (kenyai, futó)
Christophe Lemaitre (francia, futó)
Tyson Gay (amerikai, futó)
Steve Hooker (ausztrál, rúdugró)
Bernard Lagat (amerikai, futó)
Christian Cantwell (amerikai, súlylökő)
David Oliver (amerikai, gátfutó)
Zersenay Tadese (eritreai, futó)
Teddy Tamgho (francia, hármasugró)
Andreas Thorkildsen (norvég, gerelyhajító)
Nők:
Jessica Ennis (brit, hétpróbázó)
Allyson Felix (amerikai, futó)
Veronica Campbell (jamaicai, futó)
Blanka Vlasic (horvát, magasugró)
Milcah Chemos Cheywa (kenyai, akadályfutó)
Meseret Defar (etióp, futó)
Fabiana Murer (brazil, rúdugró)
Nagyezsda Osztapcsuk (fehérorosz, súlylökő)
Olga Ripakova (kazah, hármasugró)
Anita Wlodarczyk (lengyel, kalapácsvető)
Sportmix